**STAVEBNÁ FAKULTA SLOVENSKEJ TECHNICKEJ UNIVERZITY V BRATISLAVE**

**P R Í L O H Y k návrhu na vymenovanie za docenta**

Poznámka:

* Prílohy je potrebné zoradiť v stanovenom poradí do habilitačného spisu, t. j. uchádzač predloží 5 habilitačných spisov, každý obsahuje prílohu 1, 4 až 12 .
* Ďalším samostatným spisom v 5 vyhotoveniach je zoznam a kópie prác v zmysle bodu 10.

|  |  |  |
| --- | --- | --- |
| 1.  | **Žiadosť** adresovanú dekanovi fakulty (**odporúča sa v prvom kole predložiť žiadosť o posúdenie plnenia kritérií)** na vymenovanie za docenta. V žia­dosti je uvedený odbor habilitačného konania a inauguračného konania, v ktorom žiada uchádzač (v zmysle vyhl. MŠ SR č. 246/2019 o postupe získavania vedecko-pedagogických titulov alebo umelecko-pedagogických titulov docent a profesor v znení vyhl. MŠVVaŠ SR č. 457/2012 Z.z.) o vymenovanie za docenta. **Žiadosť je adresovaná dekanovi fakulty.**  | 5x (1x originál podpísaný) |
| 2. | **Habilitačná práca, v úvode s abstraktom v anglickom jazyku, rozsah 1A4.**V zmysle vyhlášky 246/2019: (3): Uchádzač predkladá habilitačnú prácu ako a) monografiu alebo b) monotematickú prácu, ktorá prináša nové vedecké poznatky, alebo c) súbor publikovaných vedeckých prác doplnený komentárom, alebo d) dokumentáciu o umeleckom diele alebo o umelec­kom výkone, alebo súbor uskutočnených ume­lec­kých diel alebo umeleckých výkonov.(4) Habilitačnú prácu možno predložiť po súhla­se predsedu vedeckej rady aj v cudzom jazyku. Zhr­nutie habilitačnej práce je v slovenskom jazyku.**Habilitačná práca musí byť v tvrdej, nerozoberateľnej väzbe s dodržaným vzorom obalu a titulného listu.** | 5x (1x originál podpísaný) |
| 3. | **Habilitačná práca v pdf formáte + vyplnené tlačivo na zaslanie práce na kontrolu originality vo worde -** predložiť v elektronickej forme **(nie je súčasťou habilitačného spisu)** | 1x |
| 4. | **Súhrnná životopisná charakteristika** - tabuľkový formulár „**Životopis predkladaný pri návrhu na vymenovanie za docenta (podľa predpísanej štruktúry).“** Predložiť aj v elektronickej forme. | 5x (1x originál podpísaný) |
| 5. | **Životopis** pracovníka z hľadiska odborného, pedagogického, vedeckého a mo­rál­neho vývoja (s dátumom vyhotovenia a **podpisom pracovníka**) | 5x (1x originál podpísaný) |
| 6. | **Doklad o získaní vysokoškolského vzdelania** - notárom overená kópia (1x originál + 4 kópie) | 5x (1x originál) |
| 7. | **Doklad o vedeckej hodnosti -** notárom overená kópia (1x originál overenia + 4 kópie) | 5x (1x originál) |
| 8. | Vyplnenú tabuľku: **Kritériá pre vymenovanie docentov na Stavebnej fakulte STU v Bratislave *podpísanú uchádzačom a vedúcim katedry.*** Predložiť aj v elektronickej forme.  | 5x (1x originál podpísaný) |
| 9. | **Zoznam prác**, zoradený podľa bodov tabuľky plnenia kritérií v zmysle nasledovných zásad: 1. Jednotlivé kapitoly pomenovať presne podľa názvu kritérií. 2. Tituly citovať podľa platných noriem spolu **s uvedením IF.** 3. Prvé uviesť práce **samostatné**, potom **kolektívneho** charakteru. 4. V položkách, kde sú vyžadované práce v cudzom jazyku, uviesť tieto zvlášť za prácami v slovenskom jazyku.5. Pri prácach kolektívneho charakteru uviesť **percentuálny podiel predkladateľa**, ktorý musia spoluautori potvrdiť podpisom (odporúča sa na záver zoznamu prác uviesť podpi­sy spoluautorov k jednotlivým titulom), je potrebné tiež **uviesť počet AH**. 6. Pri projektoch **uviesť zodpovedného riešiteľa** .7. Do zoznamu prác sa **nezahŕňajú** práce v tlači, nepublikované práce, napr. ašpirantské minimum, dizertačné a habilitačné práce, pričom pre potreby vymenovacieho konania sa neodporúča uvádzať ani dizertačné a habilitačné práce vydané v rámci edície vedeckých prác fakulty.**8. Práce nezapočítané do tabuľky sa v zozname neuvádzajú.** 9. Práce **obsahovo totožné** (napr. preklady do iných jazykov, publikované vedecké práce prednesené na konferenciách) **sa uvádzajú iba jedenkrát**.10. Pri **citáciách sa vylučujú** autocitácie (aj v kolektívnych prácach) a citácie v nepublikovaných prácach.11. Zoznam prác na záver **podpisuje príslušný prodekan pre VVČ a uchádzač, uviesť dátum vyhotovenia.**12. Predložiť ho treba aj **v elektronickej forme.**13. **Tituly, uvedené v zozname v bode II. Vedeckovýskumná alebo tvorivá umelecká aktivita je uchádzač povinný 1x fyzicky doložiť.**  | 5x (1x originál podpísaný) |
| 10. | **5 najvýznamnejších vedeckých prác a 3 najvýznamnejšie citácie:****- v habilitačnom spise** uviesť iba zoznam, **podpísaný pracovníkom.** Predložiť aj v elektronickej forme.,- kópie uvedených prác doložiť fyzicky ako samostatný spis, nesmú byť súčasťou habilitačného spisu - na ich úvod zopakovať ich zoznam**.**  | 5x (1x originál podpísaný) |
| 11. | **Prehľad pedagogickej činnosti na vysokej škole a prehľad dosiahnutých výsledkov v tejto činnosti.** Minimálnou podmienkou pre uchádzača o vedecko-pe­dagogický titul **docent je** vykonávanie pedagogickej činnosti počas doby najmenej troch rokov od získania vysokoškolského vzdelania tretieho stupňa, najmä vedenie prednášok z vybraných kapitol, vedenie seminárov a cvičení, resp. zodpovedajúcich foriem vyučovania. (Kritériá AK vlády SR, KHKV-A3 - <http://www.minedu.sk/daa/files/2546.pdf>). Predložiť aj v elektronickej forme.Splnenie požadovaného rozsahu pedagogickej činnosti je potrebné dokladovať potvrdením z inštitúcie, na ktorej bol pedagogický proces vykonávaný**. Hodnotenie podpisuje príslušný prodekan pre vzdelávanie a uchádzač, uviesť dátum vyhotovenia.** | 5x (1x originál podpísaný) |
| 12. | Návrh **3 tém habilitačnej prednášky** (ani jedna téma nesmie byť totožná s témou habilitačnej práce) ***podpísaný uchádzačom.*** Predložiť aj v elektronickej forme. | 5x (1x originál podpísaný) |

Dokumenty požadované v elektronickej forme poslať na adresu marcela.maliarikova@stuba.sk.